
Като наш клиент, Вие имате правото да:
· Изискате и получите пълна информация за професионалните умения, лицензи, образование, обучение, опит, членства и специализации на своя консултант.

· Получите писмена информация относно таксите, начина на заплащане, смените на консултант (в случай на почивка или спешност) и политиката за анулиране, преди започване на консултативния процес.

· Да бъдете третиран(а) с уважение, внимание и загриженост в безопасна среда, лишена от каквато и да е форма на емоционална и физическа злоупотреба, предразсъдъци и дискриминация.

· Задавате въпроси, касаещи консултативния процес – структура, използвани методи, очаквана продължителност и други.

· Откажете да отговорите на който и да е въпрос, както и да не споделяте информация, която не желаете да бъде разкрита.

· Изискате обратна връзка от консултанта си, касаеща Вашия прогрес.

· Сте наясно с ограниченията в поверителността и условията, при които консултантът Ви е задължен от закона да разкрие информация на трети страни.

· Сте наясно дали има супервайзори, терапевти, консултанти, студенти или други лица, с които Вашият консултант ще обсъжда случая Ви.

· Откажете извършването на аудио- или видеозаписи на консултативните си сесии.

· [bookmark: _GoBack]Докладвате на съответните органи на реда за неетично или нелегално поведение от страна на своя консултант.

· Изискате изпращането на копие от личния Ви доклад на друг консултант, терапевт, медицинско лице или агенция по Ваш избор.
image1.png
Rooting Robin ﬁ




